আমেরিকা থেকে শক্তিশালী মিসাইল কিনছে পাকিস্তান!

ওয়েব ডেস্ক : মার্কিন যুক্তরাষ্ট্র (America) থেকে এয়ার টু এয়ার মিসাইল (Air to Air Missile) কিনছে পাকিস্তান (Pakistan)! সম্প্রতি আমেরিকায় গিয়েছিলেন পাক প্রধানমন্ত্রী শাহবাজ শরিফ ও সেনাপ্রধান আসিম মুনির। সেখানে সাক্ষাৎ করেছিলেন প্রেসিডেন্ট ডোনাল্ড ট্রাম্পের সঙ্গে। সেখানেই এই চুক্তি হয়েছে বলে সূত্রের খবর।

জানা যাচ্ছে, আমেরিকা থেকে AIM-120 অ্যাডভান্সড মিডিয়াম-রেঞ্জ এয়ার-টু-এয়ার মিসাইল (AMRAAM) কেনার জন্য চুক্তি করেছে পাকিস্তান। এই চুক্তির মূল্য হল ২.৫১ মিলিয়ন ডলারের বেশি। ইতিমধ্যে পাকিস্তানের তরফে মিসাইল (Missile) প্রস্তুতকারী সংস্থা রেথিয়নকে ৪১.৬ মিলিয়ন ডলার দেওয়া হয়েছে বলে সূত্রের খবর। তবে শুধু পাকিস্তান নয়, ব্রিটেন, জার্মানি, অস্ট্রেলিয়া, জাপান এবং সৌদি আরব-সহ আরও বেশ কিছু দেশ আমেরিকা থেকে এই মিসাইল কিনছে বলে খবর। তবে কতগুলি মিসাইল কেনার চুক্তি করেছে পাকিস্তান, সে বিষয়ে এখনও পর্যন্ত কোনও তথ্য পাওয়া যায়নি। ২০৩০ সালের মধ্যে এই মিসাইলগুলি দেশগুলির হাতে তুলে দেওয়া হবে বলে জানা যাচ্ছে।

আরও খবর : জন্মদিনে পুতিনকে ফোন মোদির! কী কথা হল দুই দেশপ্রধানের?

প্রসঙ্গত, অপারেশন সিঁদুরে (Operation Sindoor) ভারতের হাতে জোর থাপ্পর খেয়েছে পাকিস্তান (Pakistan)। তার পরেই আমেরিকার সঙ্গে সম্পর্ক আরও ঘনিষ্ঠ করে তুলতে উঠে পড়ে লেগেছে পাকিস্তান। আমেরিকার সঙ্গে একাধিক চুক্তিও করেছে ইসলামাবাদ। তার মাঝেই নিজেদের শক্তি বাড়াতে আমেরিকা থেকে ক্ষেপনাস্ত্র (Missile) কিনছে তারা। এই বিষয়ের উপর নজর রেখে চলেছে ভারত।

তবে শুধু পাকিস্তান নয়, বাংলাদেশও (Bangladesh) নিজেদের শক্তি বাড়াচ্ছে। তারা চীন থেকে ২০টি জে-১০সিই যুদ্ধবিমান কেনার জন্য চুক্তি করেছে বলে জানা যাচ্ছে। এর জন্য খরচ হবে ২.২ বিলিয়ন ডলার। সূত্রের খবর, এই চুক্তিতে বাংলাদেশের বায়ুসেনাকে প্রশিক্ষণ দেবে চীন। ২০২৬-২৭ সালের মধ্যে বাংদেশে চীনা যুদ্ধবিমানগুলি অন্তর্ভুক্ত হবে।